open-index/open-wikipedia-markdown huggingface dataset:
Duinegeelbos

Die **duinegeelbos** (*Leucadendron coniferum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Kaapse Skiereiland, Kogelberg, Kleinmondberge, Groenlandberg en Kleinrivierberge. Die struik word 4&nbsp;m hoog en dra blomme van Augustus tot September.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand waar dit dan deur die wind versprei word. Die plant is eenslagtig en daar is manlike- en vroulike plante. Die aktiwiteite van klein torre verseker dat die plante bestuif word. Die plant groei hoofsaaklik op duine op hoogtes van 0-300&nbsp;m.

In Engels staan dit as die *Dune Conebush* bekend. Die plant se FSA-nommer is 82.

## Galery 

Leucadendron coniferum 1DS-II 0738.jpg
Leucadendron coniferum 1DS-II 0740.jpg
Leucadendron coniferum Betty's Bay female.jpg
Leucadendron coniferum female Hangklip.jpg
Leucadendron coniferum 1DS-II 1-7883.jpg
Leucadendron coniferum 1DS-II 1-7884.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Biodiversityexplorer
* Plants of the World Online

## Eksterne skakels
Anke Pietrangeli

**Anke Pietrangeli** (gebore 16 November 1982) is 'n Suid-Afrikaanse sangeres wat in Engels sing. Sy was die wenner van die tweede seisoen van die sangkompetisie *Idols* in 2003.

## Diskografie 
### Albums 
* 2004: *By Heart*
* 2006: *Limbo*

### Enkelspelers 
* 2003: "Silver Lining"

## Verwysings 
## Eksterne skakels 
* 
*
Oblietjie

‘n **Oblietjie** is ‘n klein, dun, ronde wafel opgerol tot ‘n horinkie.

Die bestanddele is meelblom, sout, eiers, bruinsuiker, speserye (veral kaneel), nartjieskil, botter en witwyn (soms brandewyn). Die 17de eeuse Hollandse onthaalgebruike het hul stempel op die Kaapse kookkuns gelaat. Dus as daar kuiermense was, is die  oblietjies met geklitste room en heuning tydens teetyd bedien.

Die naam oblietjie stam uit die Middeleeue. Die woord kom van die Rooms-Katolieke  kerk  se gebuik van die Latynse woorde “hostia oblata” vir hul Nagmaalsbrood.

Dit wil voorkom asof oblietjies tot aan die begin van die twintigste eeu ‘n bekende en gewilde lekkerny kon wees.  In die 1908-weergawe van haar boek *Di Suid Afrikaanse kook-, koek- en resepte Boek*, gee die skrywer mejuffrou E.J. Dykman, drie resepte vir ‘oblitjiis’. Hoewel die naam oblietjies deesdae minder algemeen bekend is, word soortgelyke horingvormige koekies steeds gemaak.  Die gebruik van die oblietjieysterpan het egter in onbruik verval; dit word nou soos beskuitjies in die oond gebak en dan, terwyl dit nog warm en sag is, om die geoliede steel van ‘n houtlepel gedraai om ‘n trompetjie of horinkie te vorm. Soos van ouds word die koekie met styfgeklopte room gevul.  Alhoewel die hedendaagse variasie op die oog af baie soortgelyk aan die tradisionele obljietjie is, het die moderne weergawe nie die interessante blaar- of blommotiewe wat in die gietyster van die tradisionele oblietjiepan gegraveer was nie.  

Teen die middel van die twintigste eeu het die gebruik skynbaar mettertyd onder Afrikaanssprekendes ontstaan om na die koekies as “brandy snaps” te verwys.  Die bekende kosskrywer Peter Veldsman stel voor dat die mooi beskrywende naam 'Gemmerkraakrolletjies’ daaraan gegee kan word.

## Verwysings 
## Bronne 
* Claasens, H.W. (2006).  Die geskiedenis van Boerekos 1652 - 1806.  Pretoria:  Pretoria Boekhuis. .
* Coetzee, Renata (1977).  Spys en drank.  Kaapstad:  Struik Uitgewers. 
* Dykman, E.J. (1908).  Di Suid Afrikaanse kook-, koek- en resepte boek.  Paarl:  Paarl Drukpers. 

## Eksterne skakels 
* resep op kookkuns.com
Reusepoeierkwas

Die **reusepoeierkwas** (*Leucadendron daphnoides*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en kom voor in die Slanghoek-, Du Toitskloof- en Stettynsberge. Die struik word tot 1,5&nbsp;m hoog en blom vanaf Julie tot September.

In Engels staan die plant as die ''Du Toit's Kloof conebush'' bekend.

## Galery 

Leucadendron daphnoides 27721666.jpg
Leucadendron daphnoides 57845492.jpg
Leucadendron daphnoides 58941294.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Swartlandtolbos

Die **swartlandtolbos** (*Leucadendron corymbosum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en kom vanaf Michellspas tot by die Paarl voor. Die struik word tot 2&nbsp;m hoog.

Dit staan ook bekend as die *skraaltolbos* en in Engels as die *Swartveld Conebush*.

## Galery 

Leucadendron corymbosum 15411344.jpg
The Botanical register consisting of coloured figures of (1815) (20393416072).jpg

## Bronnelys 
* REDLIST Sanbi
* Biodiversityexplorer
* Operation Wildflower
* Plants of the World Online

## Eksterne skakels
Heideblaargeelbos

Die **heideblaargeelbos** (*Leucadendron ericifolium*) is 'n blomdraende struik wat tot die genus *Leucadendron* behoort en deel van die fynbos vorm. Die spesie is inheems aan die Wes-Kaap en kom onder andere in die Outeniekwaberge voor. Die plant blom in Julie met die vrug wat in November ryp is.

In Engels staan die plant as die *Erica-leaved Conebush* bekend. Die boom se FSA-nommer is 80.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Palawan

**Palawan** (Cebuano: *Pulo sa Palawan*; Tagalog: *Pulo ng Palawan*) is die vyfde grootste eiland van die eilandnasie Filippyne, na Luzon in die noorde, Mindanao in die suide, Samar in die ooste en Negros in die middel. Dit is in die weste van Filippyne geleë en vorm 'n provinsie op sy eie. Palawan grens in die noordweste aan die Suid-Chinese See en in die suidooste aan die Sulusee; albei behoort tot die Stille Oseaan.

duimnael|links|Berg Mantalingahan op Palawan
duimnael|links|Palmbos op Palawan
Palawan beslaan 'n oppervlakte van 12&nbsp;188,6&nbsp;km² en het 'n bevolking van 886&nbsp;308 in 2015 gehad. Verder suid is die eiland Borneo en net noordoos Mindoro geleë. Soms word Palawan as deel van die eilandgroep Luzon beskou.

Palawan word soms as die "mooiste eiland in die wêreld" beskou. In 2007 het die National Geographic Society se *National Geographic Traveler* Palawan as die beste eilandbestemming in Oos- en Suidoos-Asië beskryf, aangesien die eiland volgens hulle oor:

## Verwysings 
## Eksterne skakels 
*  
*
Mindoro

**Mindoro** (Cebuano: *Pulo sa Mindoro*; Tagalog: *Pulo ng Mindoro*) is die sewende grootste eiland van die eilandnasie Filippyne, na Luzon in die noorde, Mindanao in die suide, Samar in die ooste, Negros in die middel, Palawan in die weste en Panay. Dit is in die noordweste van Filippyne geleë. Mindoro grens in die noordweste aan die Suid-Chinese See en in die suide aan die Sulusee; albei behoort tot die Stille Oseaan.

duimnael|links|'n Kaart van Mindoro in 1900
Mindoro beslaan 'n oppervlakte van 10&nbsp;571,8&nbsp;km² en het 'n bevolking van 1&nbsp;331&nbsp;473 in 2015 gehad. Net noord is die eiland Luzon en suidwes die Visayas geleë. Soms word Mindoro as deel van die eilandgroep Luzon beskou.

Die Spanjaarde het die eiland *Mina de Oro* (letterlik: "goudmyn") genoem, waarvan die huidige naam afgelei is.

## Eksterne skakels 
*  
*
Droëvlaktetolbos

Die **droëvlaktetolbos** (*Leucadendron galpinii*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Riversdalvlakte vanaf De Hoop tot by die Gouritzrivier en monding. Die plant het 'n voorkomsgebied van 2&nbsp;723&nbsp;km² en het reeds 21% van sy habitat afgestaan aan gewasverbouing. Indringerplante bly 'n bedreiging en die plant groei in gras wat gebruik word vir grasdakke.

Die struik word 3.0&nbsp;m hoog en dra blomme in Oktober tot November. Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat waar dit na die grond val en moontlik deur die wind versprei word. Die plant is eenslagtig en daar is manlike- en vroulike plant. Bestuiwing vind plaas deur die werking van insekte. Die plant groei hoofsaaklik in sandgrond  op hoogtes van 0 - 200&nbsp;m.

In Engels staan dit as die *Hairless Conebush* bekend.

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Berggeelbos

Die **berggeelbos** (*Leucadendron gandogeri*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Hottentots-Hollandberge, Kogelberg, Kleinmondberg, Groenlandberg, Babilonstoringberge, Kleinrivierberge en Bredasdorpberge. Die struik word 1.6&nbsp;m hoog en dra blomme van Augustus tot September.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand, dit val na die grond en word deur die wind versprei. Die plant is eenslagtig en daar is gevolglik manlike en vroulike plante. Bestuiwing vind plaas deur die werking van klein torre. Die plant groei op rotsagtige berghellings in sandgrond op hoogtes vanaf seevlak tot 1&nbsp;350&nbsp;m.

In Engels staan dit as die *broad-leaf conebush* bekend.

## Galery 

Leucadendron gandogeri 1DS-II 3-5485.jpg
Leucadendron gandogeri Hangklip 01.jpg
Leucadendron gandogeri Hangklip 02.jpg
Leucadendron gandogeri Kleinmond 01.jpg
Leucadendron gandogeri Kleinmond 06.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Grande Terre

**Grande Terre** (Frans vir: "groot land" of "hoofland") is verreweg die grootste eiland van die Franse oorsese gebied Nieu-Kaledonië, beide volgens oppervlakte en bevolking. Op die eiland is ook Nieu-Kaledonië se hoofstad en grootste stad, Nouméa, geleë. Grande Terre lê in die oostelike Koraalsee, met Australië in die weste en Nieu-Seeland in die suide.

[duimnael|links|[Nasa-Satellietbeeld van Grande Terre]]
duimnael|links|Topografiese kaart van Grande Terre
Grande Terre beslaan 'n oppervlakte van 16&nbsp;372&nbsp;km² en word soms as die grootste eiland van Frankryk beskou, aangesien dit selfs groter as Korsika (8&nbsp;680&nbsp;km²) is. Dit streek sowat 400&nbsp;km in 'n noord-suidelike rigting en is 50–70&nbsp;km breed. Die hoogste berg is Mont Panié met 'n hoogte van 1&nbsp;628&nbsp;m.

Die Britse ontdekkingsreisiger James Cook het Grande Terre in 1774 vir Europa ontdek en dit *New Caledonia* genoem, *Caledonia* was 'n Latynse benaming vir dele van Noord-Skotland. Later is die naam Nieu-Kaledonië vir Grande Terre en die omliggende eilande toegepas. Soms word die benaming Nieu-Kaledonië egter ook vir Grande Terre gebruik.

## Eksterne skakels 
*  
*
Yos Sudarso-eiland

Die **Yos Sudarso-eiland** (Indonesies: *Pulau Yos Sudarso*) of **Dolok** (*Pulau Dolok*), voorheen **Frederik Hendrik-eiland** genoem, lê langs die suidweskus van die eiland Nieu-Guinee en word deur die nou Mulistraat van laasgenoemde geskei. Die Yos Sudarso-eiland lê in die suidooste van die eilandnasie Indonesië. Dit grens aan die Arafurasee in die weste; verder suid is Australië geleë.

duimnael|links|'n Kaart van die Yos Sudarso-eiland
Die Yos Sudarso-eiland beslaan 'n oppervlakte van 11&nbsp;742&nbsp;km² en het 'n bevolking van 11&nbsp;000. Van die bevolking besig Maleis-Polinesiese of Papoeastale.

Tydens die Nederlandse koloniale bewind was die eiland bekend as Frederik Hendrik-eiland, genoem na Prins Hendrik van Oranje-Nassau, kleinseun van die koning, wat 'n rukkie in Nederlands-Indië gebly het. In Mei 1963 is die eiland na die Indonesiese vlootoffisier Yos Sudarso genoem, wat tydens 'n aanval op die Nieu-Guinese kus in Januarie 1962 gesneuwel het.

## Eksterne skakels
Kruiphout

Die **kruiphout** (*Leucadendron muirii*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit op die Elim-, Bredasdorp- en Riversdalvlaktes voorkom. Die struik word 2,0&nbsp;m hoog en dra blomme van November tot Desember.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand en moontlik deur die wind versprei. Die plant is eenslagtig en daar is manlike en vroulike plante wat voortplant deur die aktiwiteite van klein torre. Die plant groei in kalksteengrond op hoogtes van 0-200&nbsp;m. Dis 'n tipiese kalksteenfynbosspesie wat kommersieel geoes word.

In Engels staan dit as die *Silver-ball conebush* bekend.

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Verwysings
Soemba

**Soemba** (Indonesies: *Pulau Sumba*) is die vierde grootste van die Klein-Soenda-eilande na Timor, Soembawa en Flores en is in die suidweste van dié argipel, in die suide van die eilandnasie Indonesië, geleë. Die eiland word begrens deur die Savusee in die ooste en die oop Indiese Oseaan in die suidweste.

duimnael|links|'n Uitsig oor Waingapu, die grootste nedersetting op Soemba
Soemba is in die suidooste van Soembawa, in die suide van Flores en in die weste van Timor geleë. In die suidooste, oorkant die Indiese Oseaan, lê Australië. Soemba het 'n bevolking van 755&nbsp;849 in 2015 gehad en beslaan 'n oppervlakte van 11&nbsp;059,6&nbsp;km².

Soemba se geologie is gekenmerk deur baie aktiewe vulkane wat dié eiland van wes na oos gevorm het. Soemba se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel.

## Eksterne skakels 
*  
*
Gouerosettolbos

Die **gouerosettolbos ** (*Leucadendron orientale*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Oos-Kaap, waar dit op die Cockscomb voorkom vanaf Loerie tot by die Vanstadensberg. Die struik word 1.3&nbsp;m hoog en dra blomme in Junie en Julie.

Vuur vernietig die plant maar die sade oorleef. Die sade word geberg in 'n tol op die vroulike plant en twee maande vandat die vrug gevorm en ryp geword het, val dit grond toe. Die sade word deur knaagdiere versprei. Die plant is eenslagtig; daar is manlike en vroulike plante wat voortplant deur die aktiwiteite van klein torre. Die plant groei hoofsaaklik in sandsteengrond op hoogtes van 150-850&nbsp;m.

In Engels staan dit as die ''Van Staden's Conebush'' bekend.

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Mpandweni

Die **Mpandwenirivier** is 'n rivier wat in KwaZulu-Natal in Suid-Afrika vloei. Dit ontspring in die Natalse Drakensberg en mond uit in die Tugelarivier.
Manzana (dubbelsinnig)

**Manzana** kan verwys na:

## Suid-Afrika 
# Manzanarivier (Oos-Kaap), 
# Manzana (KwaZulu-Natal, lat -30,07, long 30,23), 
# Manzana (KwaZulu-Natal, lat -28,80, long 29,13), 
# Manzana (KwaZulu-Natal, lat -27,52, long 31,05), 

## Italië 
# Manzana (gehug in Italië), Regione Veneto, Provincia di Treviso, 

## Pakistan 
# Manzana (rivier in Pakistan), Balochistān, 

## Demokratiese Republiek die Kongo 
# Manzana (rivier in D. R. Kongo), Bandundu Provinsie, Kongo
Mercedes-Benz W110

Die **Mercedes-Benz W110** was in die middel-sestigerjare die intreevlaklyn vir middelgrootte Mercedesmotors. Synde een van Mercedes se reeks *Fintail* (Duits: *Heckflosse*)-modelle, was die W110 aanvanklik beskikbaar met 'n 1,9 L M121-petrol of 2,0 L OM621-diesel inlynviersilinder. Dit is in April 1961 as die 190c en 190Dc sedan bekendgestel, wat die W120 180c/180Dc en W121 190b/190Db vervang het. 

Die W110-reeks is in Julie 1965 opnuut opgeknap om die 200 en Diesel 200D (modeljaar 1966 vir Noord-Amerika) te word; terselfdertyd het 'n sessilinder 230 (opvolger van die Mercedes 220) deel geword van die W110-reeks. Die produksie het slegs drie jaar geduur, met die W115 220 en 220D wat in 1968 bekendgestel is. Die W110 en die sessilinder W111 was die eerste reeks Mercedesmotors wat omvattende botsingstoetse vir die veiligheid van die insittendes ondergaan het.

## Galery 

Lêer:Mercedes-Benz W110 200D, 2019-05-31, 2 (cropped).jpg|Mercedes-Benz 200D
Lêer:Mercedes-Benz W110 200D, 2019-05-31, 3 (cropped).jpg|Mercedes-Benz 200D
Lêer:Mercedes-Benz 190 1897cc 1 jun 1964.JPG|1964 Mercedes-Benz 190, Billericay, 2009.
Lêer:Mercedes kleine flosse h sst.jpg|Mercedes "Kleine Flosse"

## Verwysings 
## Eksterne skakels 
* http://www.heckflosse.nl/ 
* 24 Hours of LeMons People's Choice-Winnende 1965 Mercedes-Benz 190
Bangka

**Bangka** of **Banka** (Indonesies: *Pulau Bangka*) is, na die vier Groot Soenda-eilande (Borneo, Soematra, Sulawesi en Java), die grootste eiland in die weste van die eilandnasie Indonesië, maar word egter nie as deel van die Groot Soenda-eilande beskou nie. Bangka lê langs die ooskus van Soematra net suid van die ewenaar; net oos is Belitung geleë. Bangka grens aan die Suid-Chinese See in die noorde en die Javasee in die suidooste. Verder noord is Maleisië en Singapoer geleë.

duimnael|links|Visserbote op Bangka
Bangka beslaan 'n oppervlakte van 11&nbsp;693,54&nbsp;km² en het 'n bevolking van 960&nbsp;692 in 2010 gehad. Van die etniese groepe op die eiland sluit in Maleiers, Han-Chinese en Hakka.

Bangka is in die Karimata-straat, wat die Suid-Chinese See met die Javasee verbind en Borneo van Soematra skei, geleë. Tydens die glasiale tyd het Bangka saam met die groter eilande Borneo, Soematra en Java deel van die Soendaplat gevorm, maar nadat die seevlak gestyg het, het dit 'n eie eiland begin word.

Weens sy strategiese ligging tussen die Britse kolonies in die noorde en die Nederlandse kolonies in die suide het Bangka 'n twisappel tussen albei lande geword. Die Verenigde Oos-Indiese Kompanjie het in 1722 'n monopolistiese tinkoopooreenkoms met die sultan van Palembang gesluit, maar tussen die sultan en die Nederlanders het vyandelikhede begin ontwikkel. Tydens die Britse inval in Java in 1811 (gedurende die Napoleontiese Oorloë in Europa) het die destydse sultan Mahmud Badaruddin die Nederlandse personeel van die Nederlandse handelspos aangeval en uitgemoor. Hy is later deur die Britte afgesit en toe tereggestel. Sy opvolger het Bangka in 1812 aan die Verenigde Koninkryk afgestaan, maar na die sluiting van die Anglo-Nederlandse verdrag in 1814 het die Britte Bangka met die Nederlanders vir Cochin in Indië verruil. Tot Indonesië se onafhanklikheid van Nederland het dit tot Nederlands-Indië behoort.

## Eksterne skakels 
*
Brakspruit (Kareemyn)

:*Hierdie artikel handel spesifiek oor die Brakspruit wat in Noordwes vloei. Vir ander riviere met dieselfde naam, sien Brakspruit (dubbelsinnig)*

Die **Brakspruit** is 'n sytak van die Sterkstroom in Noordwes in Suid-Afrika. Dit vloei digby die Kareemyn van Lonmin. 

## Eksterne skakel 
* Kaart van die Brakspruit by Geonames.org (cc-by)

## Verwysings
Mercedes-Benz W114/W115

duimnael|links|Mercedes-Benz W115 220 voor opsmukking
Die **Mercedes-Benz W114** en **W115**-modelle is 'n reeks uitvoerende sedans en koepees wat in 1968 deur Daimler AG vrygestel is om die vroeëre W110 te vervang. Dit is vervaardig tot die modeljaar 1976, toe die W123 vrygestel is.  W114's en W115's is op die mark onderskei aan name wat verband hou met hul enjingrootte. 

Die **W114**-modelle het inlynsessilinderenjins en is bemark as die *230*, *250* en *280*, terwyl die **W115**-modelle viersilinderenjins het, en as die *200*, *220*, *230* en *240* bemark is, met sommige modelle wat 'n **D** het om 'n dieselenjin eerder as 'n petrolenjin aan te dui. 

Almal is deur Paul Bracq ontwerp, met 'n driekas-ontwerp. Mercedes het destyds sedans in twee klasgroottes bemark. 

Beginende in 1968 bemark Mercedes hul modelreeks as *New Generation Models*,  wat aan hul ID-plate die aanduiding ***/8***  gee (as gevolg van hul beginjaar van 1968). Aangesien dit die enigste nuwe motors van die sogenaamde 'New Generation' was en vanweë die ***/8***-benaming, het die W114 en W115-modelle uiteindelik die Duitse bynaam *Strich Acht ontvang.* 

## Geskiedenis 
Die W114 / W115-modelle was die eerste na-oorlogse Mercedes-Benz-produksiemotors wat 'n nuut-ontwerpte vering gebruik het, wat nie van vorige modelle afgelei is nie. Die nuwe formaat van agtersleeparms en koeëlgewrig-vooraste wat die eerste keer in die W114/W115 vertoon is, sou in alle nuwe Mercedes-passasiersmotormodelle gebruik word tot die ontwikkeling van die multiskakel-agtervering in die 1980's. Die W108/109 S-klas van die 280S/8, 280SE/8 en 300SEL/8 (en W113 230SL, 250SL en 280SL "Pagoda") sou die laaste van die swaai-as met 'n lae spilpunt en koningpen/ dubbelmikvoorvering wees. Die volgende S-klas, die W116, het dieselfde ingenieurswese gehad as die W114/115. 

Die W114/W115-modelle het die W110 Fintail-modelle van 1961 vervang en is self in 1976 deur die W123-reeks vervang. Soos sy groter variant, spog hierdie motor ook met gevorderde tegnologiese innovasies. In 1969 word die Bosch D-jetronic volledig-elektroniese brandstofinspuitingstelsel in die 250CE ingestel. Dit was die eerste produksie-Mercedes-Benz wat hierdie stelsel gebruik het. 

regs|duimnael|Mercedes-Benz W115 250, W114: Hierdie opgeknapte weergawe word gekenmerk deur 'n laer en breër verkoelerrooster en verskillende afwerking onder die enkelbuffer/voorskerm.
## Modelle 
### W114
duimnael|1975 Mercedes-Benz W114 280, met Amerikaanse spesifikasie buffer en hoofligte
duimnael|Mercedes-Benz W114 250C koepee van 1972 (met 'n Amerikaanse spesifikasie buffer)

### W115
duimnael|260px|Vooropgesmukte Mercedes-Benz W115 220D

## Sien ook 
* Mercedes-Benz W110 
* Mercedes-Benz W123 

## Verwysings
Square dance

[duimnael|Moderne *Square dance*-vorme het dwarsoor die wêreld gewild geraak: 'n [Duitsland|Duitse *square dance*-groep in Itzehoe, Sleeswyk-Holstein. Die dansstyl is ná die Tweede Wêreldoorlog deur Amerikaanse soldate na Duitsland geneem. Die eerste Square dance-klub is in 1949 deur Paul Hartman in Bremen gestig]]
'n ***Square dance*** (in Afrikaans soms ook **kadriel** genoem, afgelei van die Franse term *quadrille*) is 'n sambreelterm vir 'n reeks dansvorme met vier danspare wat teen die begin van die dans aan die vier kante van 'n vierhoek staan. *Square dance*-dansstyle word tans met die Amerikaanse volkskultuur verbind, maar het hul oorsprong nogtans in die Ou Wêreld - so in Engeland waar *square dances* reeds in die 16de eeu gedokumenteer is, maar ook in Frankryk en elders in Europa. Ook sogenaamde wewerdanse, waarin die verskillende stappe van die weefproses uitgebeeld word, word onder die voorlopers gereken. Die dansstyle van verskillende immigrantegroepe het in die Nuwe Wêreld saamgesmelt tot nuwe vorme.

Square dance-geesdriftiges noem ook volksdanse in Skotland, Skandinawië en Spanje as moontlike voorlopers van dansstyle wat in die Verenigde State in twee hoofgroepe geklassifiseer word - as tradisionele en moderne *square dances*. Die laasgenoemdes staan ook bekend as *Western (American) Square dance*.

## Geskiedenis 
duimnael|Die dansfigure van *Quadrille* en *square dance* moet sorgvuldig aangeleer word. 'n Franse spotprent van 1817 illustreer 'n klein ongelukkie op die *quadrille*-dansvloer
[duimnael|'n Duitse *square dance*-groep met *caller* (in die agtergrond, met [mikrofoon). In *Modern square dance* kondig die *caller* die volgende dansstappe of -figure aan om 'n vloeiende dans te verseker]]
Die moderne Amerikaanse *square dance* het sy historiese wortels in 14de eeuse Europa waar die Engelse *Morris dance* en die hoofse dansstyle van Franse koningshuise die vroegste stylvorme en dansfigue toon. Die Engelse dansstyle het verder ontwikkel tot plattelandse danse, die *English Country Dances*, terwyl die Franse koninklike danse voortleef in die *quadrille*.

In 1992 is 'n voorstel in Minnesota gemaak om van *square dance* die amptelike volksdans van hierdie deelstaat te maak wat uiteindelik nie aanvaar is nie.

## Verwysings 
## Eksterne skakels 
;Wortels in Europese volksdanse
----
* ''YouTube: Weaving dance - 'n dans wat die verskillende stappe van die weefproses uitbeeld*
;*Quadrille française* en Regency-danse
----
* *YouTube: Hampshire Regency Dancers - A ball for Jane Austen*
;Traditional Square Dance
----
* *YouTube: Idaho Rocky Mountain Express (I.R.M.E.) uit Burley, Idaho, VSA*
;Square dance caller
----
* *YouTube: Die legendariese square dance caller Joe Casey († 2012)*
;Texas Star square dance with caller
----
* *YouTube: Texas Star square dance''
Towerkop

**Towerkop** is 'n opvallende bergspits by Ladismith in die Klein-Karoo van Suid-Afrika.

## Ligging 
Die piek lê in die Klein Swartberge, 8&nbsp;km noodnoordwes van Ladismith en wes van die naburige spitse Elandsberg (Toringberg) en Seweweekspoortpiek. Towerkop kan vanaf 100&nbsp;km ver af al gesien word.

## Die piek 
Die bergspits bereik 'n hoogte van 2&nbsp;189&nbsp;m bo seespieël en is op Seweweekspoortpiek en Matroosberg na die hoogste punt in die Wes-Kaap. Die besondere rotstoring met steil wande van 150&nbsp;m bestaan uit 'n westelike en 'n oostelike piek geskei deur 'n nou rotsskeur. Lank is aanvaar dat die westelike piek onklimbaar is totdat 'n jongeling Gustav Nefdt die skynbaar onmoontlike in 1885 vermag het. Eers in 1947 is die spits weer bereik. Sedertdien bly dit 'n uitdaging vir bergklimmers. Alle toegangspaaie na die piek is in privaat eiendom. In die winter is die piek soms met sneeu bedek. Volksvertellings deel mee dat 'n heks in haar woede die kop in twee verdeel het.

## Ter vergelyking 
* Berg Everest is met 'n hoogte van 8&nbsp;848&nbsp;m bo seevlak die hoogste bergpiek in die wêreld.
* Berg Kibo by Kilimandjaro in Tanzanië bereik 'n hoogte van 5&nbsp;859&nbsp;m en is die hoogste piek in Afrika.
* In Suid-Afrika is Thabana Ntlenyana in die Drakensberge op 3&nbsp;842&nbsp;m die hoogste punt.
* In die Oos-Kaap bereik Kwaduma in die Drakensberge 3&nbsp;019&nbsp;m en is daardie provinsie se hoogste punt. Die Kompasberg by Nieu-Bethesda in die Sneeuberge is 2&nbsp;502&nbsp;m hoog.
* Kriegersbaken (Murchpunt) in die Noord-Kaap (ook in die Sneeuberge naby Nieu-Bethesda) bereik 2&nbsp;156&nbsp;m bo seevlak.
;Wes-Kaap:
* a Seweweekspoortpiek 2&nbsp;325&nbsp;m bo seespieël is die hoogste punt in Suid-Afrika wes van die Kompasberg.
* b Matroosberg 2&nbsp;249&nbsp;m in die Hexrivierberge by De Doorns.
* c **Towerkop 2&nbsp;189&nbsp;m** en Elandsberg 2&nbsp;127&nbsp;m.
* d Groot Winterhoekpiek 2&nbsp;077&nbsp;m in die Groot-Winterhoekberge.
* e Sneeukop in die Skurweberg 2&nbsp;070&nbsp;m.
* f Sneeuberg in die Sederberg 2&nbsp;028&nbsp;m.
* g Du Toitspiek in die Klein-Drakensteinberge 1&nbsp;995&nbsp;m.
* h Cradockpiek in die Outeniekwaberge 1&nbsp;578&nbsp;m.
* i Oom Stan se liggie teen Elandsberg is op 1&nbsp;350&nbsp;m.
* j Tafelberg bereik 'n hoogte van 1&nbsp;085&nbsp;m bo seevlak. Towerkop is dus amper twee maal so hoog bo seespieël as Tafelberg.

## Lees ook 
* Lys van bergpieke in Suid-Afrika

## Verwysings 
## Bibliografie 
* Burman, Jose: A peak to climb – the story of South African mountaineering. Kaapstad: C. Struik, 1966.
Serruria

***Serruria*** (spinnekopbosse) is 'n struikgenus wat hoort tot die familie *Proteaceae*. Daar is ongeveer 57 spesies wat tot die genus hoort. Die genus is endemies aan Suid-Afrika en vorm deel van die fynbos plantegroei. Een van die bekendste spesies in die genus is die bergbruidjie.

## Benaming 
*Serruria* is vernoem na James Serrurier, 'n professor in plantkunde by die Universiteit Utrecht vroeg in die agtiende eeu. Dit word spinnekopbos genoem na aanleiding van die fyn, syagtige blare wat lyk asof hulle met spinnekop se web bedek is.

**Serruria acrocarpa* R.Br.
**Serruria adscendens* (Lam.) R.Br.
**Serruria aemula* Knight
**Serruria aitonii* R.Br.
**Serruria altiscapa* Rourke
**Serruria balanocephala* Rourke
**Serruria bolusii* E.Phillips & Hutch.
**Serruria brownii* Meisn.
**Serruria candicans* R.Br.
**Serruria collina* Knight
**Serruria confragosa* Rourke
**Serruria cyanoides* R.Br.
**Serruria cygnea* R.Br.
**Serruria decipiens* R.Br.
**Serruria decumbens* R.Br.
**Serruria deluvialis* Rourke
**Serruria dodii* E.Phillips & Hutch.
**Serruria effusa* Rourke
**Serruria elongata* R.Br.
**Serruria fasciflora* Knight
**Serruria flagellifolia* Knight
**Serruria flava* E.Mey. ex Meisn.
**Serruria florida* (Thunb.) Knight
**Serruria fucifolia* Knight
**Serruria furcellata* R.Br.
**Serruria glomerata* (L.) R.Br.
**Serruria gracilis* Knight
**Serruria gremialis* Rourke
**Serruria heterophylla* Meisn.
**Serruria hirsuta* R.Br.
**Serruria inconspicua* L.Guthrie & T.M.Salter
**Serruria incrassata* H.Buek ex Meisn.
**Serruria kraussii* Meisn.
**Serruria lacunosa* Rourke
**Serruria leipoldtii* E.Phillips & Hutch.
**Serruria linearis* Knight
**Serruria meisneriana* Schltr.
**Serruria millefolia* Knight
**Serruria nervosa* Meisn.
**Serruria nivenii* R.Br.
**Serruria pedunculata* (Lam.) R.Br.
**Serruria phylicoides* (P.J.Bergius) R.Br.
**Serruria pinnata* R.Br.
**Serruria rebeloi* Rourke
**Serruria reflexa* Rourke
**Serruria rosea* E.Phillips
**Serruria rostellaris* Knight
**Serruria roxburghii* R.Br.
**Serruria rubricaulis* R.Br.
**Serruria scoparia* R.Br.
**Serruria stellata* Rourke
**Serruria trilopha* Knight
**Serruria triternata* (Thunb.) R.Br.
**Serruria villosa* (Lam.) R.Br.
**Serruria viridifolia* Rourke
**Serruria williamsii* Rourke
**Serruria zeyheri* Meisn.

### Notas 
* *Serruria nivenii*, geen inligting beskikbaar nie.
* *Serruria piketbergensis*, volgens https://www.proteaatlas.org.za/Protea_Atlas_Serruria1.pdf mag dit 'n nuwe spesie wees maar het baie ooreenkomste met *Serruria decipiens*. Klassifikasie by die skrywe van die artikel is onseker.

## Verwysings
Faurea

***Faurea*** bekend in Afrikaans as ***Beukehout*** is 'n genus van blomdraende plante wat behoort aan die familie *Proteaceae*. Die genus omvat sestien spesies wat almal in die somer reënval gebied van suidelike Afrika tot in die tropiese Afrika asook Madagaskar voorkom. Die genus is vernoem na die Suid-Afrikaanse soldaat en plantkundige William Caldwell Faure (1822-1844) wat in Indië gesneuwel het. Slegs vyf van die spesies kom in Suid-Afrika voor.

## Spesies 
Die spesies is as volg:

* *Faurea arborea* Engl.
* *Faurea coriacea* Marner
* *Faurea delevoyi* De Wild.
* *Faurea discolor* Welw.
* *Faurea forficuliflora* Baker
* *Faurea galpinii* E.Phillips Platorandboekenhout
* *Faurea intermedia*  Engl. & Gilg
* *Faurea lucida* De Wild.
* *Faurea macnaughtonii* E.Phillips Terblanzboom
* *Faurea racemosa* Farmar
* *Faurea recondita* Rourke & V.R.Clark Kamdebooboekenhout
* *Faurea rochetiana* (A.Rich.) Chiov. ex Pic.Serm. Breëblaarboekenhout
* *Faurea rubriflora* Marner 
* *Faurea saligna* Harv. Bosveldboekenhout
* *Faurea wentzeliana* Engl. 

## Verwysings
Carlo Rizzi

**Carlo Rizzi** (19 Julie 1960, Milaan, Italië) is 'n Italiaanse dirigent.

Rizzi het musiek studeer aan die Milaan Konservatorium. Hy was later 'n dirigentstudent van Vladimir Delman in Bologna, en Franco Ferrara in Sienna. Sy operadebuut het in 1982 plaasgevind, met Donizetti se ''L'ajo nell'imbarazzo*. In 1985 het hy die eerste Toscanini-dirigentekompetisie in Parma gewen.

Rizzi het sy Britse debuut tydens die 1988 Buxton-fees gemaak met Donizetti se *Torquato Tasso'', en daarna produksies opgevoer in die Royal Opera House, Covent Garden en Opera-North. In Augustus 1992 het hy musiekdirekteur van die Walliese Nasionale Opera (WNO) geword en tot 2001 in die pos gedien.   Hy het Wallies leer praat tydens sy ampstermyn daar.  

In 2004, na die skielike bedanking van Tugan Sokhiev, te wete Rizzi se opvolger by die WNO, het Rizzi teruggekeer as die WNO se musiekdirekteur, wat na verwagting vir 'n aanvanklike termyn van slegs 2 jaar sou wees.  Hy het egter tot 2007 in die pos gebly. 

In 2005 het Rizzi (wat ingetree het vir wyle Marcello Viotti) die Weense Filharmoniese Orkes gedirigeer tydens 'n opvoering van Willy Decker se nuwe produksie van *La Traviata* tydens die Salzburg-fees.  
Die rol van *Violetta* is gesing deur Anna Netrebko, met die tenoorrol van *Alfredo Germont* wat vertolk is deur Rolando Villazón. Die sewe geskeduleerde vertonings was na bewering oorboek, met kaartjies wat vir meer as 2000 euro verhandel het.  Terwyl Netrebko en Villazón grotendeels positief deur kritici beoordeel is, het sommige beoordelaars (van die regstreekse optrede sowel as van die opname) Rizzi se dirigeerwerk gekritiseer. 

Rizzi se opnames sluit 'n Engelstalige weergawe van Leoš Janáček se *Káťa Kabanová* (Chandos),  en 'n DVD-stel bestaande uit *La Traviata* (Deutsche Grammophon), in. 

## Verwysings
## Eksterne skakels
* Answers.com artikel oor Carlo Rizzi
* Svensk Konsertdirektion AB biografie van Carlo Rizzi
* Carlo Rizzi amptelike webblad
Kwassa kwassa

**Kwassa kwassa** is 'n dans, geskep deur 'n werktuigkundige in Kinshasa van die Demokratiese Republiek van die Kongo in die 1980's. Die beweging begin deur die heupe heen en weer te beweeg, waar die hande dan dieselfde beweging as die heupe volg. Dit was baie gewild in  Afrika.

Die dans was gewild gemaak deur soukous musiek videos, sowel as die video's van Kanda Bongo Man, Pepe Kalle, Viva La Musica, en ander Kongolese musikante. Vir die eerste keer in die Kongo het al die groepe aan hierdie dans deelgeneem, wat nie baie gebeur het nie omdat elke groep gewoonlik verkies het om sy eie unieke dans te hê. 

## Etimologie 
Die woorde *kwassa kwassa* is moontlik afkomstig van die Franse *quoi ça? * ("wat [is] dit?").

## Oorsprong 
In die 1980's het Kanda Bongo Man, 'n Parys-gebaseerde kunstenaar, kort uittreksels van soukous liedjies gebruik wat geskik was vir die dansvloer en alom bekend geraak het as kwassa kwassa, nadat die dansbewegings deur baie aangeneem is en ook deur ander kunstenaars gedoen is in hul musiekvideo's. Kunstenaars soos Diblo Dibala, Jeannot Bel Musumbu, Mblilia Bel, Yondo Sister, Tinderwet, Loketo, Rigo Star, Madilu System, Soukous Stars, Pepe Kalle en Koffi Olomide het ook spoedig hierdie roete van dans begin volg. Binnekort het Parys 'n tuiste geword vir Afrika en Karibiese markte. 

'n Stadiger weergawe van hierdie genre is geskep en gewild gemaak deur Koffi Olomide en sy groep Quartier Latin. Hul liedjies word baie afgelaai regdeur Afrika in lande soos Botswana, Zambië, Zimbabwe, Suid-Afrika, Senegal en ander. Metavo is ook baie gewild in Suid-Afrika.

Hierdie soort van ritme is waarna verwys word in die 2008-lied "Cape Cod Kwassa Kwassa" deur die Amerikaanse indie rock groep Vampire Weekend.

## Verwysings
Senzo Mchunu

**Edward Senzo Mchunu** (gebore 21 April 1958) is 'n lid van die Nasionale Vergadering van Suid-Afrika en sedert Julie 2024 die die dienende Minister van Polisie. Op 13 Julie 2025 het President Cyril Ramaphosa Mchunu met onmiddellike effek op verlof geplaas, hangende 'n geregtelike kommissie van ondersoek na bewerings van korrupsie en politieke inmenging in Suid-Afrika se polisie-owerhede. Regsprofessor Firoz Cachalia is as waarnemende Minister van Polisie aangestel. 

Hy was tot Junie 2024 die Minister van Water en Sanitasie in die kabinet van President Cyril Ramaphosa. Hy was voorheen die Minister van Staatsdiens en Administrasie, en het van 22 Augustus 2013 tot 23 Mei 2016 as die Premier van KwaZulu-Natal gedien. Hy is 'n lid van die African National Congress en 'n voormalige provinsiale voorsitter van die party in KwaZulu-Natal.

Mchunu is op 21 April 1958 te eNhlwathi gebore, in die gebied van Hlabisa in die noorde van Natal. Hy studeer aan die Universiteit van Zoeloeland en die Universiteit van Suid-Afrika, en behaal 'n BA-graad in Opvoedkunde en Internasionale Betrekkinge. Hy hou hierna sedert 1985 skool, maar verlaat die onderwys in 1991 om 'n voltydse politikus te word.

## Verwysings 
|-
Ontmitologisering

**Ontmitologisering** as hermeneutiese benadering tot religieuse tekste poog om kosmologiese en historiese bewerings van filosofiese, etiese en teologiese leerstellings te skei. Rudolf Bultmann (1884-1976) het die term ontmitologisering (in Duits: Entmythologisierung) in hierdie konteks bekendgestel, maar die konsep het vroeër presedente.

Wanneer daar gewoonlik van ontmitologisering gepraat word, word bedoel dat dinge soos Jesus se maagdelike geboorte, wonderwerke, opstanding uit die dood en hemelvaart, mites is en nie historiese gebeure nie.

Die Duitse teoloog Rudolf Bultmann redeneer in sy 1941 Nuwe Testament en mitologie dat dit nie meer geloofwaardig is om te eis dat Christene die *mitiese wêreldbeeld* van die Nuwe Testament moet aanvaar nie.

Hy is voorts van mening dat jy nie elektriese ligte en radio's kan gebruik en, in die geval van siekte, gebruik maak van moderne mediese en kliniese middele, en terselfdertyd in die gees en wonderwêreld van die Nuwe Testament glo nie. Om die Nuwe-Testamentiese mitologie in kosmologiese terme, as 'n beskrywing van die heelal, te interpreteer, is volgens hom nie geloofwaardig nie. Hierdie interpretasie moet vervang word deur 'n antropologiese interpretasie wat "die waarheid van die kerygma as kerygma onthul aan diegene wat nie mitologies dink nie."

Hy vra voorts of die Christelike proklamasie van vandag kan verwag dat mans en vroue die mitiese wêreldbeeld as waar moet erken? Dit sou beide nutteloos en onmoontlik wees. Dit sou nutteloos wees, want daar is niks spesifiek Christelik aan die mitiese wêreldbeeld nie, wat bloot die wêreldbeeld is van 'n vroeëre tyd wat nog nie deur wetenskaplike denke gevorm is nie. Dit sou onmoontlik wees, want niemand kan 'n wêreldbeeld van suiwer resolusie toepas nie, want dit word alreeds met 'n mens se historiese situasie gegee.
Fleskwasbos

Die **fleskwasbos** (*Serruria brownii*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit voorkom op die vlaktes vanaf Hopefield tot by Tygerberg. Die struik is regop en word slegs 50&nbsp;cm hoog en dra blomme van Junie tot Oktober.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei hoofsaaklik in granietgrond, skalie en diksand op hoogtes van 50-1&nbsp;- 250&nbsp;m.

In Engels staan dit as die *Bottlebrush Spiderhead* bekend.

## Galery 

Serruria brownii KirstenboschBotGard09292010C.JPG
Serruria brownii KirstenboschBotGard09292010E.JPG
Serruria brownii KirstenboschBotGard09292010B.jpg
Honey Bee on Bottlebrush Spiderhead (Serruria brownii) (32575599320).jpg
Bottlebrush Spiderhead (Serruria brownii) (32112838374).jpg

## Bronnelys 
* REDLIST Sanbi
* PlantZAfrica
* Protea Atlas
* Plants of the World Online
Herkombinasie (kosmologie)

In kosmologie verwys **herkombinasie** na die tydperk of epog toe gelaaide elektrone en protone die eerste keer gebonde geraak het om elektries neutrale waterstofatome te vorm. Dit het gebeur sowat 370&nbsp;000 jaar ná die Oerknal (by ’n rooiverskuiwing van *z*&nbsp;=&nbsp;). Die woord "herkombinasie" is misleidend, aangesien die Oerknalteorie nie voorstel dat protone en elektrone vroeër gebonde of gekombineer geraak had nie, maar die naam word as histories beskou omdat dit gebruik is voordat die Oerknalteorie die primêre teorie vir die ontstaan van die heelal geword het.

Die heelal was onmiddellik ná die Oerknal ’n warm, digte plasma van fotone, ander leptone en kwarke: die Kwarkepog. Teen 10-6 sekondes het die heelal genoeg uitgedy en afgekoel dat protone kon vorm: die Hadronepog. Dié plasma was ondeursigtig vir elektromagnetiese straling vanweë Thomson-verstrooiing deur vrye elektrone, want die ent wat elke foton kon beweeg voordat dit ’n elektron teengekom het, was baie kort. Dit is die huidige toestand van die binnekant van die Son. Namate die heelal uitgedy het, het dit ook afgekoel. Eindelik het die heelal genoegsaam afgekoel dat neutrale waterstof gevorm het, en die hoeveelheid vrye elektrone en protone teenoor die hoeveelheid neutrale waterstof het afgeneem tot ’n paar dele per 10&nbsp;000.

Herkombinasie behels elektrone wat met protone (waterstofkerns) bind om neutrale waterstofatome te vorm. Omdat direkte herkombinasie tot die grondtoestand (laagste energie) van watertsof baie ondoeltreffend is, het dié waterstofatome gewoonlik gevorm met die elektrone in ’n hoë-energietoestand, en die elektrone het vinnig na hulle lae-energietoestand oorgegaan deur fotone vry te stel. 

Dié vervaardiging van fotone is bekend as "ontkoppeling", en daarom word herkombinasie soms "fotonontkoppeling" genoem, maar herkombinasie en fotonontkoppeling is twee verskillende verskynsels. Sodra fotone van materie ontkoppel, beweeg hulle vrylik deur die heelal sonder ’n wisselwerking met materie en vorm hulle wat vandag as die kosmiese mikrogolfagtergrond waargeneem word.

## Verwysings
## Skakels
Thomson-verstrooiing

**Thomson-verstrooiing** is die elastiese verstrooiing van elektromagnetiese straling deur ’n vry, gelaaide deeltjie, soos beskryf word deur die elektrodinamika. Met Thomson-verstrooiing bly die kinetiese energie van die deeltjie en die energie van die foton konstant. Dit is die limiet van Compton-verstrooiing vir lae energie. Dié limiet bly geldig solank as wat die energie van die foton veel kleiner is as die massa-energie van die deeltjie. 

In die geval van Thomson-verstrooiing word ’n gelaaide deeltjie versnel deur ’n inkomende golf, waardeur die deeltjie op sy beurt straling met dieselfde energie uitstuur. Die inkomende golf word hierdeur dus verstrooi. Die verskynsel is die eerste keer deur die fisikus Joseph John Thomson verklaar. 

So lank as wat die deeltjie baie stadiger beweeg as die ligsnelheid (en die beweging dus nie relativisties is nie) word die versnelling van die deeltjie veral bepaal deur die elektriese komponent van die inkomende golf en kan die magnetiese komponent buite rekening gelaat word. Die deeltjie sal dan beweeg in die rigting van die ossillerende elektriese veld, wat lei tot elektromagnetiese dipoolstraling. 

Die bewegende deeltjie straal sterk uit in die rigting loodreg op sy beweging en die straling sal in sy bewegingsrigting gepolariseer word. Die verspreide lig kan dus min of meer gepolariseer wees, afhangende van die rigting waaruit ’n waarnemer die verspreiding waarneem.

## Skakels
Blackburn

**Blackburn** [ˈblækbərn] is 'n groot katedraal- en nywerheidsdorp in die ooste van die nie-metropolitaanse seremoniële Engelse graafskap Lancashire, noord van die West Pennine Moors teen die suidelike rand van die Ribble-vallei geleë, 13&nbsp;km oos van Preston en 34&nbsp;km noordwes van Manchester. Saam met Darwen in die suide val Blackburn administratief onder die beheer van die unitêre owerheid (*unitary authority*) *Blackburn with Darwen*. Blackburn dien as die administratiewe setel van hierdie plaaslike owerheid.

duimnael|links|Wesaansig van Blackburn se katedraal
Die bevolking van Blackburn is in 2018 op sowat 120&nbsp;000 beraam van wie sowat 70 persent van Engelse afkoms is. Grootskaalse immigrasie van Islamitiese Indiërs en Pakistani's het van Blackburn een van die etnies en godsdienstig mees verdeelde nedersettings in die land gemaak.

Lancashire was gedurende die Middeleeue een van die armer streke van Engeland met min groter nedersettings. So was ook Blackburn oorspronklik 'n betreklik klein nedersetting wat eers in die 16de eeu tot 'n markdorp ontwikkel het. Naas weeklikse markte is met *Blackburn Fair* 'n jaarmark gehou wat besoekers van dwarsoor Lancashire gelok het. In 1514 is Blackburn se gimnasium gestig.

Blackburn het danksy die nywerheidsomwenteling vanaf die laat 18de eeu merkwaardige ekonomiese en bevolkingsgroei ervaar. Die eerste sensus in 1801 het sy bevolking as 11&nbsp;000 bepaal. Gedurende die bloeitydperk van die tekstielbedryf was Blackburn die grootste wewersdorp ter wêreld waaraan Mahatmi Gandhi in 1931 'n besoek gebring het om die plaaslike tekstielnywerheid te bestudeer. In April 1865 is Blackburn se katoenbeurs geopen waar weekliks op Woensdae 'n garingmark gehou is. Die katoenhandel is later na Manchester verskuif. Voorbeelde van vroeë tekstielmasjiene en weefstoele, waaronder James Hargreaves se *Spinning Jenny* en die kaardmasjien, wat hy in 1760 ontwikkel het, word in die *Blackburn Museum & Art Gallery* vertoon. Die museum beskik daarnaas oor eersterangse versamelings van muntstukke (waarvan die oudstes sowat 3&nbsp;000 jaar oud is), handskrifte en boeke.

Die Anglikaanse diosees Blackburn is in 1926 geskep. Die plaaslike ''St Mary's Church'', wat in 1826 opgerig is, dien sedertdien as die biskop van Blackburn se katedraal.

Blackburn word tans onder meer verbind met die Thwaites-brouery, met 'n geskiedenis wat meer as 200 jaar terug strek, en die sokkerklub *Blackburn Rovers F.C.*

## Verwysings 
## Eksterne skakels 
*
Speldespinnekopbos

Die **speldespinnekopbos** (*Serruria fasciflora*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit voorkom op die Hopefieldvlakte en Slanghoekberge tot by Potberg, Riviersonderendberge, Langeberg en Outeniekwaberge. Die struik groei regop maar kan ook plat wees en word slegs 90&nbsp;cm hoog en blom van Mei tot Desember.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in 'n verskeidenheid habitate op hoogtes van 0 tot 610&nbsp;m.

In Engels staan dit as die *Common Pin Spiderhead* bekend.

## Galery 

Serruria fasciflora 1DS-II 3-5578.jpg
Serruria fasciflora 1DS-II 3-5579.jpg
Serruria fasciflora 1DS-II 3-5580.jpg
Serruria fasciflora Potberg 01.jpg

## Bronnelys 
* REDLIST Sanbi
* Protea Atlas
* PlantZAfrica
* https://biodiversityexplorer.info/plants/proteaceae/serruria_fasciflora.htm
Hexrivier (dubbelsinnig)

**Hexrivier** kan verwys na: 

# Hexrivier (Elands), 'n sytak van die Elandsrivier (Noordwes), 
# Hexrivier (Mohokare), 
# Hexrivier (Sterkstroom), 
# Heksrivier (Noord-Kaap), 
# Hexrivier (Breede), 'n sytak van die Breederivier in die Wes-Kaap, 
# Heksrivier (Sederberg), 

## Sien ook 
* Hexrivierberge 
* Hexrivierpas 
* Hexrivier-spoorwegpas
Mimetes

***Mimetes*** (stompies) is 'n struikgenus wat hoort tot die familie *Proteaceae*. Daar is 13 spesies wat tot die genus hoort. Die genus is inheems aan Suid-Afrika en vorm deel van die fynbos plantegroei. Al die spesies kom in die Wes-Kaap voor.

### Spesies 
Die volgende spesies word tans erken:

## Verwysings
Abel Azcona

regs|duimnael|300px|Die kunstenaar Abel Azcona tydens *Die dood van die kunstenaar* uitstalling in die Círculo de Bellas Artes in Madrid.
[regs|duimnael|300px|Azcona se *Vaders* wat in [Madrid uitgestal is.]]

**Abel Azcona** (gebore 1 April 1988 in Madrid) is 'n kunstenaar wat bekend staan as die *enfant terrible* van Spaanse kontemporêre kuns. Sy werk, met duidelike outobiografiese en politieke aspekte druk 'n diepliggende opstand teen die samelewing uit. Dit word gemanifesteer in artistieke media wat gebore is in opvoerings en ontwikkel word tot uitstallings, beeldhouwerke, videokuns, skilderkuns of skryfwerk, met letterkundige werke van opstelle tot literêre of gedenktekste. Sy eerste werke het gehandel oor persoonlike identiteit, geweld en die grense van pyn, wat ontwikkel het tot werke van kritiese, politieke en maatskaplike aard. 

Sy werk is te sien in galerye en uitstallings regoor die wêreld en het internasionale aandag getrek, insluitende die Arsenaal van Venesië, die *Asian Art Biennale* in Dhaka en Taipei, en die tweejaarlikse uitstalling in Lyon, die *International Miami Performance festival*  en die tweejaarlikse *Bangladesh Live Art Biennial*. Daarbenewens is Azcona se werke teenwoordig in verskillende nasionale en internasionale museums en kultuursentrums, soos die *Malaga Sentrum vir Kontemporêre Kuns*, die *Museum van Moderne Kuns* in Bogotá, die *Art League Houston*,  die *Museum Leslie Lohman* van New York  en die *Círculo de Bellas Artes* in Madrid. Die Museum van Kontemporêre Kuns in Bogotá het in 2014 'n retrospektiewe uitstalling van sy kunswerke vertoon.

## Bibliografie 
* 
* 
* 		
* 
* 	
* 
* 	
* 	
* 	
* 		
* 

## Verwysings